Augusts Raņķis (šahists)

Augusts Raņķis ( Rīga - , ŅujorkaNekrologs laikrakstā "Latvija Amerikā", 07.12.1966) bija Latvijas jurists un šahists.

 Biogrāfija 
1927. gadā pirmo reizi piedalījies šaha turnīrā, kuru organizējis Hermanis Matisons. 1929. gadā iestājies Latvijas universitātes tiesību zinātņu fakultātē, šai laikā arī intensīvi piedaloties šaha turnīros. 1933. gadā uzvarējis  Rīgas šaha kluba finālā, kur izšķirošajā cīņā pieveicis Leonīdu Dreibergu. Pēc studiju beigšanas 1935. gadā, devies uz Liepāju, kur strādājis par apgabaltiesas viceprokuroru. Šeit viņš izcīnījis savu nozīmīgāko panākumu Latvijā, kļūstot par Kurzemes apgabala meistaru. Piedalījies 1938. gada Latvijas šaha čempionātā, kur ierindojies 7. vietā 1. virsturnīrā.

Otrā pasaules kara gados devies bēgļu gaitās un pēc kara dzīvojis Vācijā. Bijis trešais Šlēsvigas-Holšteinas šaha čempionātā un Oldenburgas starptautiskajā šaha turnīrā, kā arī 1947. gadā uzvarējis Vācijas britu zonas latviešu šahistu čempionātā.Augusts Raņķis angļu zonas latviešu meistars šachā, "Tēvzeme: Latvian Newspaper", 25.01.1947 Kopš 1950. gada pārcēlies uz dzīvi ASV. Strādājis par grāmatvedi un pēc neilga pārtraukuma atsācis piedalīties šaha turnīros. 1957. un 1959. gados uzvarējis Ņujorkas šaha čempionātā, turklāt 1957. gadā uzvarējis ar simtprocentīgu rezultātu, uzvarot visas 9 partijas. 1965. gadā uzvarējis 5. Ziemeļamerikas latviešu šaha čempionātā. Bijis starp labākajiem trīsdesmit ASV šahistu reitingu sarakstos (kopā ar citiem latviešu izcelsmes šahistiem Edmāru Medni un Kārli Ivaru Kalmi), kā arī vadījis ASV Baltiešu šaha klubu.Nekrologs laikrakstā "Laiks", 16.11.1966

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com

Kategorija:1911. gadā dzimušie
Kategorija:1966. gadā mirušie
Kategorija:Ņujorkā mirušie
Kategorija:Latvijas juristi
Kategorija:ASV šahisti
Kategorija:Latvijas šahisti
Kategorija:Latvijas Universitātes absolventi
Kategorija:Rīgā dzimušie
Kategorija:ASV latvieši